**Likumprojekta „Grozījumi likumā „Par iedzīvotāju ienākuma nodokli”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts paredz:1. skaidri noteikt, ka ar nodokli ir apliekams ienākums, kas radies samazinātu vai dzēstu saistību rezultātā;
2. ar nodokli aplikt ienākumu, kas gūts saņemot valsts fondētās pensijas kapitālu kā mantojumu;
3. noteikt, ka attaisnotos izdevumus par izglītību un ārstniecības pakalpojumiem maksātājs ir tiesīgs piemērot arī par brāli vai māsu – personu ar 1. vai 2. grupas invaliditāti;
4. precizēt saimnieciskās darbības izdevumu veidus;
5. noteikt atbrīvojumu no nodokļa publiskās reklāmas kampaņās saņemtiem laimestiem, kā arī mazvērtīgiem reprezentācijas priekšmetiem;
6. neaplikt ar nodokli no valsts budžeta izmaksājamu pabalstu par vienās dzemdībās dzimušu trīs un vairāk bērnu piedzimšanu;
7. skaidri noteikt, kādā gadījumā ienākumu kvalificē pēc ekonomiskās būtības;
8. sabalansēt avansa maksājumu samaksas termiņus;
9. u.c. tehniskus un redakcionālus precizējumus.

Likumprojekts stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2017.gada 24.maija rīkojuma Nr.245 “Par Valsts nodokļu politikas pamatnostādnēm 2018.-2021. gadam” apstiprinātajās Valsts nodokļu politikas pamatnostādnēs 2018.-2021. gadam ietvertais 1.1.4.uzdevums.
2. Valsts kontroles finanšu revīzijas ziņojums par Latvijas Republikas 2017.gada pārskatu par valsts budžeta izpildi un par pašvaldību budžetiem Nr.2.4.1-35/2017.
3. Likumprojekts “Grozījumi likumā “Par nodokļiem un nodevām”” (Nr: 367/Lp13).
4. Finanšu ministrijas iniciatīva.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Grozījumi 3.panta trešajā daļā, papildinot to ar 14.2 punktu, 8.panta trešās daļas papildināšana ar 10.2 punktu, 9.panta pirmās daļas 9.punkta papildināšana, 17.panta desmitās daļas papildināšana ar 5.2 punktu un grozījumi 17.panta divpadsmitajā daļā.* 2018.gada 11.oktobrī Saeima pieņēma grozījumus Valsts fondēto pensiju likumā, atbilstoši kuriem valsts fondēto pensiju shēmas dalībniekam ir tiesības izvēlēties, kā tiks izmantots viņa valsts fondētās pensijas kapitāls, ja šis dalībnieks nomirs pirms vecuma pensijas pieprasīšanas (tai skaitā priekšlaicīgi) dienas. Iespējamie valsts fondētās pensijas kapitāla izmantošanas veidi ir šādi:1) to ieskaita valsts pensiju speciālajā budžetā;2) to pievieno valsts fondēto pensiju shēmas dalībnieka norādītās personas fondētās pensijas kapitālam;3) to manto Civillikumā noteiktajā kārtībā. Pirmajos divos gadījumos likuma “Par iedzīvotāju ienākuma nodokli” (turpmāk – Likuma) normas paredz, ka tad, ja uzkrāto valsts fondētās pensijas kapitālu ieskaita valsts peniju speciālajā budžetā vai par uzkrāto valsts fondētās pensijas kapitālu iegādājoties dzīvības apdrošināšanas (mūža pensijas) polisi, fiziskās personas gūtais ienākums – pensija vai attiecīgi pensijai pielīdzināms ienākums saskaņā ar Likumu ir apliekams ar iedzīvotāju ienākuma nodokli (turpmāk – IIN) (Likuma 3.panta trešās daļas 14. un 14.1 punkts, 8.panta trešās daļas 10. un 10.1 punkts, 8.panta trīspadsmitā daļa). Savukārt mantojumu (ar atsevišķiem izņēmumiem) Likums neparedz aplikt ar IIN, jo šāda pieeja izveidojusies vadoties no tā, ka iepriekš mantojuma atstājēja ienākums ir ticis aplikts ar IIN. Finanšu ministrijas ieskatā mantojums ir jāskata pēc būtības.  Ņemot vērā, ka valsts fondētais pensiju kapitāls veidojas no summām, kas pirms to ieskaitīšanas budžetā valsts sociālās apdrošināšanas obligāto iemaksu veidā nav bijušas IIN objekts, lai nodrošinātu vienveidības principu vienas izcelsmes ienākuma aplikšanā ar IIN, likumprojekts “Grozījumi likumā “Par iedzīvotāju ienākuma nodokli”” (turpmāk – likumprojekts) paredz mantojumu, kas veidojas no valsts fondētā pensiju kapitāla, līdzīgi kā pensijas un pensijām pielīdzināmu ienākumu aplikt ar IIN. Saskaņā ar Ministru kabineta 2019. gada 13. augusta noteikumiem Nr.365 “Noteikumi par valsts fondētās pensijas kapitāla izmantošanu” valsts fondētās pensijas shēmas dalībnieka mantiniekam ir tiesības izvēlēties, vai mantojuma atstājēja (mirušā fondēto pensiju shēmas dalībnieka) fondētās pensijas kapitālu pārskaitīt mantinieka kontā kredītiestādē vai to pievienot mantinieka valsts fondētās pensijas kapitālam. Ja valsts fondētās pensijas shēmas dalībnieka mantinieks izvēlēsies mantojuma atstājēja (mirušā valsts fondēto pensiju shēmas dalībnieka) valsts fondētās pensijas kapitālu pārskaitīt mantinieka kontā kredītiestādē, tad mantotais valsts fondētās pensijas kapitāls tiks aplikts ar IIN. Likumprojekts paredz, ka ienākuma izmaksātājs ieturēs IIN ienākuma izmaksas vietā pirms ienākuma izmaksas. Savukārt, ja valsts fondētās pensijas shēmas dalībnieka mantinieks izvēlēsies mantojuma atstājēja (mirušā valsts fondēto pensiju shēmas dalībnieka) valsts fondētās pensijas kapitālu pievienot mantinieka valsts fondētās pensijas kapitālam, tad mantotais valsts fondētās pensijas kapitāls netiks aplikts ar IIN, jo minētais ienākums transformēsies pensijas ienākumā un tiks aplikts ar IIN, veicot izmaksu no pensiju 2.līmenī uzkrātā kapitāla, piemēram, saņemot to kopā ar vecuma pensiju.Saskaņā ar Valsts fondēto pensiju likumu *(redakcijā no 2020.gada 1.janvāra)* mantojumā nododamā summa veidosies no: * 80 % no pensiju 2.līmeņa kapitāla, kas uzkrāts līdz 2019.gada 31.decembrim (pārējos 20% Valsts sociālās apdrošināšanas aģentūra (turpmāk – VSAA) pārskaitīs valsts pensiju speciālajā budžetā un izmantos pensiju izmaksai esošiem pensionāriem);
* 100% no pensiju 2.līmeņa kapitāla, kas uzkrāts no 2020.gada 1.janvāra.

No mantiniekam aprēķinātās summas tiks ieturēts IIN 23% apmērā (IIN likme, kas tiek piemērota, ja nodokļa maksātājs ienākuma izmaksātājam nav iesniedzis algas nodokļa grāmatiņu).IIN aprēķināšanas piemērs Nr.1.Mantojuma atstājēja (mirušā valsts fondēto pensiju shēmas dalībnieka) kopējais pensiju 2. līmenī uzkrātais kapitāls ir 5000 *euro*, no tā 2000 *euro* uzkrāti līdz 2019.gada 31.decembrim. Uzkrāto kapitālu ir tiesīgi saņemt divi mantinieki. Katrs no viņiem saņems 1771 *euro*.Aprēķins:3000 + 2000 × 0,8 = 3000 + 1600 = 4600 *euro* – kopējais mantojumā nododamais kapitāls;4600/2 = 2300 *euro* – katram mantiniekam nododamais kapitāls pirms IIN ieturēšanas;2300 × 23% = 529 *euro* –IIN;2300 – 529 = 1771 *euro* – katram mantiniekam izmaksājamais valsts fondētais pensiju kapitāls.! Ja VSAA konstatēs, ka mirušais pensiju 2.līmeņa dalībnieks ir parādā VSAA pārmaksu (t.i. saistības pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu” (turpmāk – pakalpojumu pārmaksa)), tad pirms mantojuma izmaksas VSAA šo parādu ieturēs no visa atstātā valsts fondēto pensiju kapitāla. Ja parāds VSAA būs mantiniekam, tas tiks ieturēts no viņam pienākošās mantojamās valsts fondētās pensijas kapitāla daļas. IIN aprēķināšanas piemērs Nr.2.Mantojuma atstājēja (mirušā valsts fondēto pensiju shēmas dalībnieka) kopējais pensiju 2. līmenī uzkrātais kapitāls ir 5000 *euro*, no tā 2000 *euro* uzkrāti līdz 2019.gada 31.decembrim un mantojuma atstājējam ir izveidojusies pakalpojumu pārmaksa 1000 *euro*.Uzkrāto kapitālu ir tiesīgi saņemt divi mantinieki, no kuriem vienam ir pakalpojumu pārmaksa 500 *euro*. Mantinieks Nr.1 saņems 886 *euro*.Mantinieks Nr.2 saņems 1386 *euro*.Aprēķins:3000 + 2000 × 0,8 = 3000 + 1600 = 4600 *euro* – mantojumā nododamais pensiju 2.līmeņa kapitāls pirms mantojuma atstājēja pakalpojumu pārmaksas segšanas.4600 – 1000 (mantojuma atstājēja pakalpojumu pārmaksa) = 3600 *euro* – kopējais mantojumā nododamais kapitāls.Mantinieks Nr.1.3600/2 = 1800 *euro* – katram mantiniekam nododamais kapitāls pirms IIN ieturēšanas;1800 × 23% = 414 *euro* – IIN;1800 - 414 = 1386 *euro*;1386 - 500 (mantinieka pakalpojumu pārmaksa)= 886 *euro* – mantiniekam izmaksājamais valsts fondētais pensiju kapitāls.Mantinieks Nr.2.3600/2 = 1800 *euro* – katram mantiniekam nododamais kapitāls pirms IIN ieturēšanas; 1800 × 23% = 414 *euro* – IIN;1800 - 414 = 1386 *euro* – mantiniekam izmaksājamais valsts fondētais pensiju kapitāls.*Likuma 8.panta trešās daļas papildinājums ar 20.5 punktu un divdesmit otro daļu, 9.panta pirmās daļas papildinājums ar 8.3 un 45.punktu* Valsts kontrole finanšu revīzijas ziņojumā par Latvijas Republikas 2017.gada pārskatu par valsts budžeta izpildi un par pašvaldību budžetiem Nr.2.4.1-35/2017 norādīja, ka likuma normas nesniedz skaidru, konkrētu un pietiekamu priekšstatu par visiem ienākumiem, kuri apliekami ar iedzīvotāju ienākuma nodokli. Tas maldina nodokļu maksātājus un apgrūtina nodokļu administrācijas spēju nodrošināt nodokļu maksātāju pienākumu izpildes sekmīgu kontroli. Tā rezultātā nodokļu maksātāji neizprot, kad ienākumi no saistību samazināšanas vai dzēšanas ir jādeklarē un jāapliek ar iedzīvotāju ienākuma nodokli, kā rezultātā personas, pašas neapzinoties, var kļūt par likuma pārkāpējiem. Līdz ar to Valsts kontrole minētajā finanšu revīzijas ziņojumā sniedza ieteikumu Finanšu ministrijai sadarbībā ar Valsts ieņēmumu dienestu pilnveidot normatīvo regulējumu, skaidri norādot, kādos gadījumos fizisko personu saistību samazināšanas vai dzēšanas rezultātā gūtie ienākumi ir apliekami ar iedzīvotāju ienākuma nodokli un kādos nav.  Līdz ar to likumprojekts paredz papildināt Likuma 8.panta trešo daļu ar jaunu 20.5 punktu un skaidri noteikt, ka pie pārējiem fiziskās personas ienākumiem, par kuriem ir jāmaksā nodoklis, tiek pieskaitīti ienākumi, kas radušies samazinātu vai dzēstu saistību rezultātā. Vienlaikus tiek nepārprotami noteikts, ka minētā punkta izpratnē par ienākumu neuzskata jebkuras dzēstās vai samazinātās nodokļu saistības (parādus) un ar tām saistītās dzēstās vai samazinātās nokavējuma naudas un soda naudas. *Studiju un studējošo kredītu dzēšanas rezultātā gūtais ienākums* Vienlaikus likumprojekts paredz nepārprotami noteikt, ka ar IIN neapliek ienākumu, kas gūts studiju un studējošo kredīta dzēšanas rezultātā. Saskaņā ar Ministru kabineta 2001. gada 29. maija noteikumiem Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu” (turpmāk – Ministru kabineta noteikumi Nr.220), Ministru kabineta 2001. gada 29. maija noteikumiem Nr. 219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem”” un Ministru kabineta 2001. gada 23. oktobra noteikumiem Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts” (turpmāk – Ministru kabineta noteikumi Nr.445) uz studiju/studējošā kredīta dzēšanu varēja pretendēt kredīta ņēmēji, kas atbilstoši iegūtajai akadēmiskajai vai profesionālajai izglītībai kļuva par nodarbinātajiem:- valsts un pašvaldību institūcijās, - kultūras jomas institūcijās, kuras tiek finansētas no budžeta līdzekļiem, - ārstniecības iestādēs, kas sniedz no valsts budžeta apmaksātus veselības aprūpes pakalpojumus, - nevalstiskā sektora institūcijās, kuras pilda valsts vai pašvaldību pasūtījumu sociālo pakalpojumu nodrošināšanā,- privātajās pirmsskolas izglītības iestādēs, valsts vai pašvaldību institūcijās,-valsts vai pašvaldību kapitālsabiedrībās, publiski privātās kapitālsabiedrībās vai privātās kapitālsabiedrībās, kurās valsts vai pašvaldības daļa pamatkapitālā atsevišķi vai kopumā pārsniedz 50%,  Latvijas tautsaimniecībai nozīmīgās profesijās. (profesiju sarakstu un speciālistu skaitu katru gadu ar rīkojumu apstiprināja Ministru kabinets). Saskaņā ar Ministru kabineta noteikumiem Nr. 220 un Ministru kabineta noteikumiem Nr. 445, ja kredīta ņēmējam studiju laikā vai kredīta atmaksas laikā piedzimst bērni, studējošā kredīts no valsts budžeta līdzekļiem tiek dzēsts 30% apmērā no neatmaksātās summas par katru bērnu. Studējošā kredīts tiek dzēsts arī par bērniem, kuri ir adoptēti studiju laikā vai kredīta atmaksas laikā. Saskaņā ar Ministru kabineta noteikumiem Nr. 220 studējošā kredītu dzēš arī kredīta ņēmējiem, kas sekmīgi beiguši augstskolu, ieguvuši virsnieka pakāpi un noslēguši profesionālā dienesta līgumu uz laiku ne mazāku par 5 gadiem. Tāpat studiju un studējošā kredīts, kredīta procenti un līgumsods tiek dzēsts, ja kredīta ņēmējs ir miris vai kļuvis par pirmās vai otrās grupas invalīdu. Ņemot vērā, ka studiju vai studējošā kredīta dzēšana ir uzskatāma par netiešu valsts finansējumu, kura saņemšanas priekšnoteikums ir noteiktu valsts prasību izpilde (atbilstoši mērķim, ar kādu izstrādāts normatīvo aktu regulējums par studiju un studējošo kredītu dzēšanu), ienākumu, kas rodas minētā kredīta dzēšanas rezultātā nav pamata aplikt ar IIN līdzīgi kā ar IIN neapliek no budžeta izmaksātās stipendijas. *Samazinātu vai dzēstu saistību rezultātā gūts ienākums no uzņēmumu ienākuma nodokļa (UIN) maksātājiem*Likumprojekts paredz no IIN atbrīvot samazinātās vai dzēst saistības, ja tās ir izslēgtas no kreditora UIN bāzes. Tādējādi atbrīvojums aptver gadījumus, kuros UIN piedziņa praktiski nav iespējama, tādējādi arī maksātājs šos parādus nespētu maksāt (ir tiesas spriedums par parāda piedziņu un tiesu izpildītāja akts par piedziņas neiespējamību, parāda summa ir atzīta saskaņā ar kreditoru prasījumu reģistru, kad tiesa ir apstiprinājusi debitora – fiziskās personas – bankrota procedūras pabeigšanu, debitors ir miris) Tāpat atbrīvojums aptver arī gadījumus, kuros debitora parāda summa ir mazāka nekā ar tās atgūšanu saistītie izdevumi (maksimālais parāds 20 *euro*) vai debitora parāda piedziņa tiesas ceļā nav iespējama lietderības apsvērumu dēļ, ja iepriekš veikti pasākumi parāda atgūšanai (maksimālais parāds 0,2% no UIN maksātāja gada neto apgrozījuma, bet ne vairāk kā 500 *euro*). Attiecīgi arī šajā gadījumā maksātāja ienākums, ja tāds rodas, ir salīdzinoši neliels, savukārt IIN administrēšana būtiski apgrūtināta. Likumprojekts arī paredz no IIN atbrīvot samazinātās vai dzēstās saistības, kas radušās fiziskām personām, ja tiek samazinātas vai dzēstas to saistības pret personām, kas ir UIN maksātājas, ja samazinātās vai dzēstās saistības ir iekļautas kreditora UIN bāzē. Šajā gadījumā, ar lielu iespējamību, IIN maksātājam ir problēmas ar parāda dzēšanu, turklāt izvairīšanās no nodokļu plānošanas risks tiek būtiski mazināts ar prasību, ka par dzēstajām saistībām tiek samaksāts UIN. *Likuma 8.panta papildinājums ar divdesmit trešo daļu*Lai nodokļa maksātāji neizmantotu IIN tiesību normas, lai izvairītos no nodokļu maksāšanas, bet veiktu darījumus pēc to satura un būtības, Likumā būtu jāparedz skaidra tiesību norma, kas nosaka, ka, ja, piemērojot Likumu, Valsts ieņēmumu dienests secina, ka nodokļa maksātāji veic mākslīgus darījumus ar mērķi samazināt maksājamos ienākumu vai darbaspēka nodokļus, minētie ienākumi tiek kvalificēti pēc to ekonomiskās būtības.Tādejādi likumprojekts paredz papildināt likuma 8.pantu ar divdesmit trešo daļu.*Likuma 9.panta pirmās daļas 35.5 un 35.6punkts*Likuma normas paredz, ka jebkuri fiziskās personas ienākumi (kuri nav atrunāti Likuma 9.pantā) ir apliekami ar IIN. Uzņēmumu ienākuma nodokļa likuma 8.panta septītās daļas 2. un 3.punkts paredz, ka publiskas reklāmas kampaņas ietvaros iekļautie izdevumi par laimestiem un balvām ir uzskatāmi par reklāmas izdevumiem un ir saistīti ar saimniecisko darbību (nav apliekami ar uzņēmumu ienākuma nodokli), ja laimesti un balvas atbilst šādiem kritērijiem:* priekšmeti, kuri satur komersanta zīmolu, kuri tiek pievienoti precei, lai veicinātu pieprasījumu pēc tās un kuru vērtība:
	+ nepārsniedz 70 *euro*;
	+ pārsniedz 70 *euro*, bet nepārsniedz piecus procentus no reklāmas kampaņas ietvaros reklamētās preces vērtības;
* komersanta paša izsniegta dāvanu karte, kura tiek piedāvāta komersanta rīkotā publiskā reklāmas kampaņā un izmantojama tikai komersanta tirdzniecības vai pakalpojumu sniegšanas vietās.

Ņemot vērā, ka, vērtējot ekonomisko būtību, attiecīgie izdevumi veidojas kā atlaide iegādātajai pamata precei, kurai reklamētais priekšmets tiek pievienots, var uzskatīt ka fiziskā persona negūst ar IIN apliekamu ienākumu. Tāpat arī ienākums, kuru gūst kā laimestu publiski rīkotajos reklāmas pasākumos, ir salīdzinoši neliels un tam ir gadījuma raksturs attiecībā uz šī laimesta saņēmēju. Līdz ar to šāda veida ienākumam nebūtu piemērojams iedzīvotāju ienākuma nodoklis. Uzņēmumu ienākuma nodokļa likuma 8.panta sestā daļa nosaka, kas ir reprezentācijas izdevumi Uzņēmumu ienākuma nodokļa likuma izpratnē, un viens no reprezentācijas izdevumu veidiem ir mazvērtīgi priekšmeti, kuri satur komersanta zīmolu un tiek izplatīti, lai popularizētu uzņēmumu ienākuma nodokļa maksātāju. Ministru kabineta 2017.gada 14.novembra noteikumu Nr.677 “Uzņēmumu ienākuma nodokļa likuma piemērošanas noteikumi” 68.punkts nosaka, ka mazvērtīga priekšmeta vērtība nepārsniedz 20 *euro.* Tā kā uzņēmumu ienākuma nodokļa maksātāja izsniegtā reprezentācijas mazvērtīgā priekšmeta, kuru saņem fiziskā persona, vērtība nedrīkst pārsniegt 20 *euro* atbilstoši Uzņēmumu ienākuma nodokļa likumam un tam pakārtotajiem normatīvajiem aktiem, tad var uzskatīt, ka fiziskā persona negūst ar IIN apliekamu ienākumu.Lai novērstu dažādu interpretāciju un nodrošinātu vienotu iedzīvotāju un uzņēmumu ienākuma nodokļa pieeju konkrētiem izdevumu/ienākuma veidiem, likumprojekts paredz papildināt ar IIN neapliekamo ienākumu veidu uzskaitījumu ar šādiem neapliekamo ienākumu veidiem:* publiskas reklāmas kampaņas ietvaros saņemtās dāvanas, kuras atbilstoši Uzņēmumu ienākuma nodokļa likuma 8.panta septītās daļas 2. un 3.punktā noteiktajam ir uzskatāmas par dāvanu sniedzēja reklāmas izdevumiem;
* izsniegtie reprezentācijas mazvērtīgie priekšmeti, kuru vērtība nepārsniedz 20 *euro*.

*Likuma 9.panta pirmās daļas papildinājums ar 46.punktu*Pabalsta piešķiršana trīnīšu piedzimšanas gadījumā nav noteikta ar normatīvajiem aktiem, bet gan balstās uz iepriekšējo praksi un labo gribu. Pabalsts tiek piešķirts ar Ministru kabineta rīkojumu, kuru izstrādā Labklājības ministrija. Rīkojuma izpildi un pabalsta izmaksu ģimenei sakarā ar trīnīšu piedzimšanu nodrošina Labklājības ministrija. Ņemot vērā, ka trīnīšu piedzimšanas pabalsts nav normatīvajos aktos noteikts no budžeta izmaksājams (paredzēts budžeta apropriācijā) pabalsts, tas ir apliekams ar IIN. Pabalstam sakarā ar trīnīšu piedzimšanu ir piemērojama iedzīvotāju ienākuma nodokļa likme 23 % apmērā. Tādējādi vienreizējā valsts sociālā pabalsta trīnīšu piedzimšanas gadījumā izmaksai Ministru kabineta rīkojumā no valsts budžeta programmas 02.00.00 „Līdzekļi neparedzētiem gadījumiem” Labklājības ministrijai tiek piešķirti 11 089 *euro* (ieskaitot nodokļus), tai skaitā 8 538 *euro* vienreizējā sociālā pabalsta izmaksai un 2 551 *euro* IIN samaksai.Taksācijas gadam beidzoties, nodokļa maksātājs rezumējošā kārtībā, iesniedzot gada ienākumu deklarāciju, taksācijas gada apliekamajam ienākumiem piemēro Likuma 15. panta otrajā daļā noteikto progresīvo IIN likmi, precizē taksācijas gada laikā gūtos ienākumus un aprēķināto IIN un attiecīgi piemaksā iztrūkstošo nodokļa summu vai saņem atpakaļ izveidojošos nodokļa pārmaksu.Ņemot vērā, ka esošā kārtība ir visai komplicēta sakarā ar progresīvās IIN likmes ieviešanu no 2018.gada, kā arī tā ir saistīta ar liekām darbībām IIN nomaksai, pārskaitot finansējumu no viena valsts budžeta konta uz citu, likumprojekts paredz, ka gada apliekamajā ienākumā netiek ietverts un ar IIN netiek aplikts no valsts budžeta izmaksājams pabalsts par vienās dzemdībās dzimušu trīs un vairāk bērnu piedzimšanu.*Grozījums likuma 10.panta 1.4 daļā un 14.panta 1.1 daļā.*Ar Ministru kabineta 2017.gada 24.maija rīkojuma Nr.245 “Par Valsts nodokļu politikas pamatnostādnēm 2018.-2021. gadam” apstiprinātajās Valsts nodokļu politikas pamatnostādnēs 2018.-2021. gadam ietvertais 1.1.4.uzdevums.Pašreiz Likums paredz, ka maksātājs savos attaisnotajos izdevumos var iekļaut arī izglītības un ārstniecības izdevumus par ģimenes locekļiem, respektīvi, laulāto, vecākiem, vecvecākiem, bērniem un mazbērniem, neatkarīgi no tā, vai viņi ir maksātāja apgādībā. Likumprojekts paredz, ka maksātājs savos attaisnotajos izdevumos var iekļaut arī ārstniecības un izglītības izdevumus par brāli vai māsu – personu ar 1. vai 2. grupas invaliditāti. Šādi grozījumi veikti, jo tad, ja persona ar 1. vai 2. grupas invaliditāti pati negūst ar nodokli apliekamus ienākumus vai nenodibina ģimeni, šai personai mūža otrajā pusē bieži vienīgie tuvinieki ir brāļi vai māsas, kuri var palīdzēt segt nepieciešamos ārstniecības izdevumus.*Grozījumi likuma 11.panta 3.2 daļas trešajā punktā, 11.panta 3.2 daļas 5. un 6.punkts, 11.1 panta ceturtās daļas 1.punkts*Ar 2018.gada 1.janvāri ir mainījusies IIN aprēķināšanas kārtība fiziskajām personām – saimnieciskās darbības veicējām.Pašreiz likuma 11.panta 3.1 daļa nosaka, ka ar saimniecisko darbību saistītie izdevumi tiek piemēroti apmērā, kas nepārsniedz 80 % no fiziskās personas kopējiem saimnieciskās darbības ieņēmumiem. Savukārt šā panta 3.2 daļā tiek noteikti saimnieciskās darbības izdevumu veidi, kuri ar saimniecisko darbību saistītajos izdevumos ir iekļaujami pilnā apmērā. Attiecībā uz saimnieciskās darbības pamatlīdzekļiem, tiek noteikts, ka ar saimniecisko darbību saistītajos izdevumos pilnā apmērā ir iekļaujams pamatlīdzekļu nolietojums, ko aprēķina saskaņā ar šā likuma 11.5 pantu un Ministru kabineta noteikumos noteikto kārtību.Likuma 11.6 panta pirmā daļa paredz, ka, ja nekustamais īpašums atsavināšanas dienā tiek izmantots kā saimnieciskās darbības pamatlīdzeklis, ieņēmumus no nekustamā īpašuma atsavināšanas ņem vērā, nosakot saimnieciskās darbības ienākumu. Attiecīgi saimnieciskās darbības izdevumos tādējādi ir iekļaujama atsavinātā pamatlīdzekļa atlikusī vērtība. Pēc ekonomiskās būtības atsavinātā pamatlīdzekļa atlikusī vērtība ir uzskatāma par tādu maksātāja izdevumu, kurš ar saimniecisko darbību saistītajos izdevumos ir iekļaujams pilnā apmērā.Līdz ar to likuma 11.panta 3.2 daļā ir nepieciešams noteikt, ka ar saimniecisko darbību saistītajos izdevumos pilnā apmērā ir iekļaujama arī atsavinātā pamatlīdzekļa atlikusī vērtība, ja tā atsavināšanas vērtība ir uzrādīta saimnieciskās darbības ieņēmumos.Pašreiz Likums nenosaka saimnieciskās darbības veicēja (piemēram, nekustamā īpašuma izīrētāja vai iznomātāja) saimnieciskās darbības ietvaros veikto pārskaitījumu (trešās personas vārdā iekasēto summu, kas saņemti pārskaitīšanai citiem pakalpojumu sniedzējiem (piemēram, maksājumi par komunālo pakalpojumu izmantošanu)) trešajām personām iekļaušanas kārtību ar saimniecisko darbību saistītajos izdevumos.Minētais jautājums ir aktuāls visiem saimnieciskās darbības veicējiem, kuru saimnieciskās darbības veids ir sava nekustamā īpašuma izīrēšana vai iznomāšana.Trešajai personai - attiecīgajam pakalpojumu sniedzējam pārskaitītās naudas summas (piemēram, no dzīvokļu īrniekiem iekasētā maksa par komunālajiem pakalpojumiem, ko nama īpašnieks pilnā apmērā pārskaita šo pakalpojumu sniedzējiem) pēc ekonomiskās būtības nav uzskatāmas par maksātāja saimnieciskās darbības izdevumiem. Minētais attiecas arī uz nekustamā īpašuma apsaimniekotāja saņemtajām dzīvokļu īpašnieku maksājumu summām uzkrājumu fondā dzīvojamās mājas uzturēšanas vai uzlabošanas un attīstīšanas darbiem (piemēram, remontam, atjaunošanai, pārbūvei) un šo summu izlietojumu paredzētajiem mērķiem. Līdz ar to šādi iekasētie maksājumi (starpniecības maksājumi) un trešajām personām pārskaitītie maksājumi būtu atzīstami par saimnieciskās darbības izdevumiem, kuri ar saimniecisko darbību saistītajos izdevumos ir iekļaujami pilnā apmērā.Likumā noteiktais ierobežojums par saimnieciskās darbības izdevumu atskaitīšanu 80% apmērā no saimnieciskās darbības ieņēmumiem skar arī aptuveni 30 individuālos komersantus un individuālos uzņēmumus, kuru saimnieciskās darbības veids ir farmaceitisko izstrādājumu mazumtirdzniecība specializētajos veikalos (piem., aptiekas), kā arī farmaceitisko izstrādājumu vairumtirdzniecība. Minētā nozare iezīmējas ar specifiskiem nosacījumiem attiecībā uz maksimāli pieļaujamās zāļu pārdošanas cenas noteikšanu. Tā kā pieļaujamās zāļu pārdošanas cenas tiek noteiktas saskaņā ar normatīvajiem aktiem, tika secināts, ka praksē ir sastopami gadījumi, kuros individuālajiem komersantiem un individuālajiem uzņēmumiem, kuru darbības veids ir farmaceitisko izstrādājumu mazumtirdzniecība specializētajos veikalos (t.i., aptieka), atbilstoši zāļu jomu regulējošiem normatīvajiem aktiem noteiktie zāļu uzcenojumi ir mazāki nekā būtu nepieciešams, lai gūtu atbilstošus ieņēmumus un, piemērojot Likumā noteikto saimnieciskās darbības izdevumu ierobežojumu, nerastos zaudējumi, kurus uzņēmējs nevar ietekmēt ne ar darbības apjomu, ne produktivitāti.Ņemot vērā minēto, ir nepieciešams veikt grozījumus Likumā, lai mākslīgi nepasliktinātu situāciju aptieku biznesā un neveidotu nevienlīdzīgu situāciju un konkurenci aptieku biznesā nodarbinātajiem, tikai atkarībā no tā, kādu uzņēmējdarbības formu un nodokļa maksāšanas režīmu tie ir izvēlējušies.Līdz ar to Likuma 11.panta 3.2 daļā ir nepieciešams noteikt, ka ar saimniecisko darbību saistītajos izdevumos pilnā apmērā ir iekļaujami arī izdevumi par zāļu iepirkumiem (faktiskā zāļu iepirkuma summa) no zāļu ražotāja vai zāļu lieltirgotāja, pirms zāļu maksimāli pieļaujamās cenas noteikšanas atbilstoši Ministru kabineta noteikumos, kas regulē zāļu cenu veidošanos, noteiktajiem principiem, ja saimnieciskās darbības veicēja darbības veids ir farmaceitisko izstrādājumu mazumtirdzniecība specializētajos veikalos vai farmaceitisko izstrādājumu vairumtirdzniecība.Saskaņā ar likuma 11.panta ceturto daļu ar saimniecisko darbību saistītajos izdevumos netiek ieskaitīti izdevumi, kas saskaņā ar Uzņēmumu ienākuma nodokļa likumu tiek uzskatīti par ar saimniecisko darbību nesaistītiem izdevumiem. Atbilstoši Uzņēmumu ienākuma nodokļa likuma 8.panta otrās daļas 10.punktam, pie izdevumiem, kas nav saistīti ar saimniecisko darbību, pieskaita visus izdevumus, kas tieši nav saistīti ar nodokļa maksātāja saimniecisko darbību, tai skaitā soda naudas, līgumsodus un naudas sodus, ja tie nav samērīgi ar darījuma vērtību vai veikti saistītai personai vai personai, kas izveidota vai darbojas zemu nodokļu vai beznodokļu valstī vai teritorijā.Pašreiz likuma 11.1 panta trešā daļa nosaka, ka saimnieciskās darbības veicējs, kas grāmatvedību kārto divkāršā ieraksta sistēmā, saimnieciskās darbības rezultātu palielina (negatīva rezultāta gadījumā – samazina) par tiem izdevumiem (izdevumu daļu), kuri nav tieši saistīti ar maksātāja (tā individuālā uzņēmuma) saimniecisko darbību saskaņā ar Uzņēmumu ienākuma nodokļa likumu, savukārt Likuma 11.1 panta ceturtās daļas pirmais punkts nosaka, ka rezultātu palielina (negatīva rezultāta gadījumā – samazina) par soda naudām, līgumsodiem un naudas sodiem izmantoto summu, kā arī nokavējuma naudas un citu soda sankciju summu, kas aprēķināta saskaņā ar likumu "Par nodokļiem un nodevām" un konkrēto nodokļu likumiem. Tādējādi ir izveidojusies situācija, ka attiecībā uz soda naudām, līgumsodiem un naudas sodiem (izdevumiem, par kuriem tiek koriģēts saimnieciskās darbības rezultāts) Likums pašreiz paredz divu veidu regulējumu. Ņemot vērā minēto, Likuma 11.1 panta ceturtās daļas 1.punkts ir zaudējis aktualitāti un turpmāk nav piemērojams, jo saimnieciskās darbības izdevumos ir ietveramas samērīgās soda naudas (t.sk. nodokļu nokavējumu naudu u.c. sankciju summas, kas noteiktas saskaņā ar likumu “Par nodokļiem un nodevām”) saskaņā ar Uzņēmumu ienākuma nodokļa likumu.Tādējādi ir nepieciešams veikt precizējumus Likuma 11.1 pantā, nosakot, ka saimnieciskās darbības veicējs, kas grāmatvedību kārto divkāršā ieraksta sistēmā, koriģējot saimnieciskās darbības ienākumu, rezultātu palielina (negatīva rezultāta gadījumā – samazina) par tiem izdevumiem (izdevumu daļu), kuri nav tieši saistīti ar maksātāja (tā individuālā uzņēmuma) saimniecisko darbību saskaņā ar Uzņēmumu ienākuma nodokļa likumu.*Grozījums Likuma 17.panta desmitās daļas 7.punktā*Saskaņā ar likuma “Par nodokļiem un nodevām” 18.panta pirmās daļas 22.punktu nodokļu administrācijas pienākumi ir nodrošināt publiski pieejamu datubāzi (reģistru) par fiziskajām personām, kas veic saimniecisko darbību.Atbilstoši Ministru kabineta 2015.gada 22.septembra noteikumos Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” 24.punktam, informāciju nodokļu maksātāju reģistra publiski pieejamā daļā par reģistrētiem saimnieciskās darbības veicējiem, VID ievieto vienas darbdienas laikā. Nodokļu maksātājs un nodokļu maksātāju struktūrvienība uzskatāma par reģistrētu nodokļu maksātāju reģistrā ar attiecīgā ieraksta izdarīšanas datumu.Ievērojot minēto VID, reģistrējot fizisko personu saimnieciskās darbības veicēja statusā, neizsniedz nodokļa maksātāja reģistrācijas apliecību, bet veic ierakstu nodokļu maksātāju reģistra publiski pieejamā daļā par reģistrētiem saimnieciskās darbības veicējiem.Savukārt likuma “Par iedzīvotāju ienākuma nodokli” 17.panta desmitās daļas 7.punktā noteikts, ka ienākuma izmaksātājs no fiziskās personas ienākumiem, ja tie nav saistīti ar darba attiecībām un nav atbrīvoti no aplikšanas ar nodokli, ienākuma izmaksātājs ietur nodokli ienākuma izmaksas vietā un iemaksā to budžetā ne vēlāk kā ienākuma izmaksas mēnesim sekojošā mēneša piektajā datumā. Pie šādiem ienākumiem pieder: ieņēmumi no saimnieciskās darbības, ko veic fiziskā persona, kurai nav izsniegts VID apliecinājums par reģistrēšanos saimnieciskās darbības veicēja statusā, izņemot ieņēmumus no lauksaimnieciskās produkcijas ražošanas un no sēņošanas, ogošanas vai savvaļas ārstniecības augu un ziedu vākšanas.Likumprojekts paredz grozījumu, lai novērstu Likumā konstatēto nepilnību attiecībā uz faktu, ka VID vairs neizsniedz nodokļa maksātājiem apliecinājumu par reģistrēšanos saimnieciskās darbības veicēja statusā.*Grozījumi likuma 18.panta pirmajā un trešajā daļā*Atbilstoši Likuma 19.panta piektajā daļā noteiktajam, gada ienākumu deklarācija VID iesniedzama līdz taksācijas gadam sekojošajā gadā no 1.marta līdz 1.jūnijam, bet, ja taksācijas gada ienākumi pārsniedz, saskaņā ar likumu “Par valsts sociālo apdrošināšanu” noteikto obligāto iemaksu objekta maksimālo apmēru, — no 1. aprīļa līdz 1. jūlijam.Likuma 18.panta pirmajā daļā noteikts, ka reizē ar deklarāciju, bet ne vēlāk kā līdz pēctaksācijas gada 1. jūnijam VID nodokļa maksātājam izveido aprēķinu par nodokļa avansa maksājumu lielumu taksācijas gadā, pamatojoties uz iepriekšējā gada ienākumu.Ņemot vērā minēto, lai salāgotu gada ienākumu deklarācijas iesniegšanas un IIN avansa aprēķināšanas un maksāšanas termiņus, likumprojekts paredz, ka:1) VID izveido aprēķinu par avansa maksājumu lielumu ne vēlāk kā līdz Likumā noteiktajai deklarācijas iesniegšanas dienai;2) tiem saimnieciskās darbības veicējiem, kuriem gada ienākumu deklarācijas iesniegšanas termiņš ir līdz pēctaksācijas gada 1.jūlijam, otrais un trešais avansa maksājumu samaksas termiņš ir par mēnesi vēlāk – attiecīgi līdz 15.jūlijam un 15.septembrim. Tādējādi tiek sabalansēti racionāli avansa maksājumu samaksas termiņi un netiek būtiski ietekmēta nodokļa ieņēmumu plūsma budžetā.*Grozījumi Likuma 19.panta trešajā un piektajā daļā.*       Šobrīd Likuma 19.panta piektajā daļā ir noteikts, ka, ja taksācijas gada ienākumi pārsniedz saskaņā ar likumu "Par valsts sociālo apdrošināšanu" noteikto obligāto iemaksu objekta maksimālo apmēru, tad gada ienākumu deklarāciju var iesniegt no 1.aprīļa līdz 1.jūlijam. Savukārt Likuma 19.panta trešajā daļā noteikts, ka, ja aprēķinātā IIN summa pārsniedz 640 *euro* un taksācijas gada ienākumi pārsniedz saskaņā ar likumu "Par valsts sociālo apdrošināšanu" noteikto obligāto iemaksu objekta maksimālo apmēru, maksātājs to var iemaksāt budžetā trijās reizēs — līdz 16. jūlijam, 16. augustam un 16. septembrim, iemaksājot katru reizi trešo daļu no šīs summas. Minēto normu mērķis bija saistīts ar to, ka Valsts ieņēmumu dienests tikai līdz pēctaksācijas gada 15.martam saņem informāciju par taksācijas gada solidaritātes nodokli, kas pārskaitīts kā IIN avanss.Tomēr saskaņā ar Likumā noteikto regulējumu, var rasties situācijas, ka gada ienākumu deklarācijā tiek deklarēti ienākumi, kas nav valsts sociālās apdrošināšanas obligāto iemaksu objekts, vai ienākumi, kuriem netiek piemērota progresīvā IIN likme (Likuma 15.panta otrajā daļā noteiktā IIN likme), un attiecīgi Valsts ieņēmumu dienests nodokļu administrēšanai nepieciešamo informāciju saņem līdz gada ienākumu deklarācijas iesniegšanas termiņam – 1.martam. Tādējādi citos gadījumos nav pamata noteikt citu gada ienākumu deklarācijas iesniegšanas un IIN samaksas termiņu. Līdz ar to nepieciešams precizēt Likuma 19.panta trešo un piekto daļu un noteikt, ka, taksācijas gada ienākumi, kas pārsniedz saskaņā ar likumu "Par valsts sociālo apdrošināšanu" noteikto obligāto iemaksu objekta maksimālo apmēru  likuma “Par iedzīvotāju ienākuma nodokli” 19.panta trešajā un piektajā daļā, ir ienākumi, kuriem piemēro progresīvo IIN likmi (Likuma 15.panta otrajā daļā noteikto IIN likmi).*Grozījumi Likuma 32.pantā un 32.1 panta trešajā daļā.*Šobrīd Latvijas Administratīvo pārkāpumu kodekss nosaka administratīvo atbildību par nodokļu deklarācijas un informatīvās deklarācijas neiesniegšanu vai iesniegšanu, pārkāpjot nodokļu normatīvajos aktos noteikto iesniegšanas termiņu. Saeima 2018. gada 25. oktobrī pieņēma Administratīvās atbildības likumu un ar šī likuma spēkā stāšanos spēku zaudēs [Latvijas Administratīvo pārkāpumu kodekss](https://likumi.lv/ta/id/89648-latvijas-administrativo-parkapumu-kodekss). Likumprojekts “Grozījumi likumā “Par nodokļiem un nodevām”” (Nr: 367/Lp13) paredz ietvert nozares speciālajā likumā – likumā “Par nodokļiem un nodevām” – Latvijas Administratīvo pārkāpumu kodeksa sevišķajā daļā paredzētos administratīvo pārkāpumu sastāvus nodokļu jomā t.sk. administratīvo atbildību par nodokļu deklarācijas un informatīvās deklarācijas neiesniegšanu vai iesniegšanu, pārkāpjot nodokļu normatīvajos aktos noteikto iesniegšanas termiņu. Līdz ar to Likuma 32.panta pirmajā daļā un 32.1 panta trešajā daļā norādītā atsauce uz Latvijas Administratīvo pārkāpumu kodeksu ir jāaizstāj ar atsauci uz likumu “Par nodokļiem un nodevām”. Atbilstoši likumprojektam “Grozījumi likumā “Par nodokļiem un nodevām”” (Nr.367/Lp13) ir paredzēta administratīvā atbildība par nodokļu deklarāciju iesniegšanas termiņu neievērošanu (minētajā likumprojektā ietvertais likuma 141.pants) un par informatīvo deklarāciju iesniegšanas termiņu neievērošanu (minētajā likumprojektā ietvertais likuma 142.pants). Attiecīgi ar likumprojektu tiek salāgota Likuma 32. panta pirmajā daļā un 32.1 panta trešajā daļā ietvertā atbildības redakcija ar likumprojektā “Grozījumi likumā “Par nodokļiem un nodevām”” (Nr.367/Lp13) noteikto. Šobrīd likums “Par nodokļiem un nodevām” paredz atbildību, kas piemērojama administratīvā procesa ietvaros (skatīt likuma “Par nodokļiem un nodevām” VII nodaļu). Ņemot vērā, ka likumu “Par nodokļiem un nodevām” plānots papildināt arī ar administratīvā pārkāpuma procesa ietvaros piemērojamo atbildību, skaidrākas normas uztveramībai tiek noteikts, ka par Likuma 32. panta pirmajā daļā un 32.1 panta trešajā daļā norādīto deklarāciju un informatīvo deklarāciju iesniegšanas termiņu neievērošanu piemērojama likuma “Par nodokļiem un nodevām” noteiktā administratīvā atbildība. Savukārt, lai nerastos pārpratumi, ka Likuma 32.panta otrajā daļā paredzētā atbildība ir uzskatāma par atbildību, kas piemērojama administratīvā procesa ietvaros (kā tas ir šobrīd) nevis administratīvā pārkāpuma procesa ietvaros, ar likumprojektu tiek precizēta arī Likuma 32. panta otrās daļas redakcija, nosakot, ka nodokļu maksātājam tiek piemērota likumā “Par nodokļiem un nodevām” noteiktā administratīvā procesa ietvaros paredzētā atbildība.Tā kā līdz šim administratīvā atbildība ir bijusi noteikta arī nodokļu maksātājiem par deklarācijas par ienākumu no kapitāla pieauguma iesniegšanas termiņa neievērošanu, Likuma 32.1 panta trešā daļa tiek papildināta ar deklarāciju par ienākumu no kapitāla pieauguma.Ņemot vērā, ka ar 2010.gada 1.janvāri no Likuma ir svītrota 17.panta 11.3 daļa, likumprojekts paredz no Likuma 32.panta pirmās daļas svītrot atsauci uz Likuma 17.panta 11.3 daļu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, Valsts sociālās apdrošināšanas aģentūra, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. fiziskās personas, kam brālis vai māsa ir persona ar 1. vai 2. grupas invaliditāti;
2. fiziskās personas, kam ir dzēsti studiju un studējošo kredīti;
3. fiziskās personas, kurām kreditori – uzņēmumu ienākuma nodokļa maksātāji ir samazinājuši vai dzēsuši saistības;
4. fiziskās personas, kuras saņems no valsts budžeta izmaksājamu pabalstu par vienās dzemdībās dzimušu trīs un vairāk bērnu piedzimšanu;
5. personas, kas saņem valsts fondēto pensiju kapitālu mantojuma veidā;
6. saimnieciskās darbības veicēji;
7. personas, kas publiskās reklāmas kampaņās saņems laimestus, kā mazvērtīgus reprezentācijas priekšmetus.
 |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 2. Budžeta izdevumi | 0 |  | 0 | 9 909 | 0 | 0 | 0 |
| 2.1. valsts pamatbudžets | 0 |  | 0 | 9 909 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 |  | 0 | - 9 909 | 0 | 0 | 0 |
| 3.1. valsts pamatbudžets | 0 |  | 0 | - 9 909 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | +9 909 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai Valsts ieņēmumu dienesta informācijas sistēmā 2020.gadā no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums 9 909 EUR apmērā t.sk.:* Elektroniskās deklarēšanas sistēmā (EDS) – 2 240 EUR;
* Nodokļu informācijas sistēmā (NIS) – 7 669 EUR.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Likumprojektā noteiktajiem grozījumiem fiskālā ietekme uz valsts un pašvaldību budžetu ieņēmumiem nav precīzi aprēķināma, jo nav pietiekošas informācijas un dati par to personu skaitu, kam šobrīd un nākotnē būtu nepieciešams attaisnotajos izdevumos iekļaut medicīnas izdevumus par savu brāli vai māsu – personu ar 1. vai 2. grupas invaliditāti. Kā arī fiskālā ietekme precīzi nav aprēķināma grozījumiem aplikt ienākumu, kas gūts saņemot fondētās pensijas kapitālu mantojumā, jo nav zināms personu skaits, kas šādu apliekamo ienākumu gūtu. 2020.gadā nepieciešamo izmaiņu veikšanai Valsts ieņēmumu dienesta informācijas sistēmās nepieciešamais finansējums 9 909 EUR apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc likumprojekta spēkā stāšanās Finanšu ministrijai nepieciešams veikt grozījumus Ministru kabineta 2010.gada 21.septembra noteikumos Nr.899 “Likuma “[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)” normu piemērošanas kārtība”, lai:* Valsts ieņēmumu dienestam nodrošinātu informācijas saņemšanu par studējošo kredītu ņēmējiem, kuriem taksācijas gadā dzēsts studējošā kredīts (kredīta daļa);
* noteiktu, ka, piemērojot Likuma 10.panta pirmās daļas 2.punktu, par ģimenes locekļiem uzskatāmi arī brāļi vai māsas – personas ar 1. vai 2. grupas invaliditāti.

Minētie grozījumi tiks iesniegti Ministru kabinetā līdz 2020.gada 1.jūlijam un stāsies spēkā vispārējā kārtībā. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē līdz 2019.gada 26.novembrim, rakstveidā sniedzot viedokļus par projektu, kas 2019.gada 11.novembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:<https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project617>un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības pārstāvji viedokļus par projektu nav snieguši. Informācija par sabiedrības pārstāvju sniegtajiem viedokļiem tiks precizēta pēc projekta izskatīšanas Valsts sekretāru sanāksmē.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti.Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.Likumprojekts tiks īstenots esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Orehova 67095494

Anda.Orehova@fm.gov.lv

Matveja 67095492

Liva.Matveja@fm.gov.lv